钦定古今图书集成/理学汇编/文学典/第145卷 > 《徐师曾文体明辩》 > 《代河南裴尹谢墨敕赐衣物表》崔沔
## 钦定古今图书集成/理学汇编/文学典/第145卷 > 《徐师曾文体明辩》 > 《代河南裴尹谢墨敕赐衣物表》崔沔

臣某言：“今月日进。”器官某郎行河南尹巩县主簿
蒋清还，伏奉墨制，仍赐臣衣一副，瑞锦一端。恩垂北
阙，荣照东园。捧戴殊私，载兢载惕。《臣某》：〈中谢〉伏惟《开
元天宝圣文神武应》道皇帝陛下兼上圣之姿，运大
明之照，雨露万国，陶甄百灵，履无为而抚域中，躬自
然而化天下。犹复勤劳睿念，祗奉宗祧，以亿兆为心，
慈俭为宝。臣曲延休盼，叨据天官，上报无阶，致身惟
谷。任土修贡。臣子率由之礼，自天保祐，君父非常之
恩。宸翰昭回，圣慈稠叠。宁期水土之浅，上简“乾坤之
心，天下幸甚。”复淳风于太古，小俭德于前王。特垂悬
象之明，俯赐名臣之服，恩铭骨髓，泽被宗门，不胜庆
幸。且重锦之赐，取贵《春秋》；解衣之赏，见高汉代。服以
宫中之制，耀其机上之文。潢潦献微，丘山报重。又臣
所进新米，特奉手诏。更闻丰岁，知万国之至和；式洁
秋尝，明一人之孝理。无任手足蹈舞之至。